नई दिल्ली: इंग्लैंड के सलामी बल्लेबाज एलेक्स हेल्स इंडियन प्रीमियर लीग (आईपीएल) के 11वें संस्करण के लिए सनराइजर्स हैदराबाद टीम में डेविड वार्नर का स्थान लेंगे. भारतीय क्रिकेट कंट्रोल बोर्ड ने शनिवार को इस बात की पुष्टि की कि हैदराबाद स्थित फ्रेंचाइजी ने वार्नर के स्थानापन्न के तौर पर हेल्स का चयन किया है. सनराइजर्स ने हेल्स को रजिस्टर्ड एंड एवलेबल प्लेअर पूल (आरएपीपी) से उनके बेस प्राइस एक करोड़ रुपये में हासिल किया है.